ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
16 มิ.ย. 2559

สรุปตลาดภาคเช้า
ตลาดภาคเช้าปรับตัวลดลง 19.24 จุด ปรับตัวลดลงในทิศทางเดียวกันกับตลาดต่างประเทศ โดยกลุ่มที่ปรับตัวลดลงนำโดยกลุ่มพลังงาน -1.48% กลุ่มธนาคาร -1.83% และกลุ่ม ICT -1.99% ด้านปริมาณการซื้อขายอยู่ในระดับหนาแน่นที 2.4 หมื่นล้านบาท
 
แนวโน้ม ภาคบ่าย
คาดดัชนีจะทรงตัวในกรอบแคบ เรามองว่าการแกว่งตัวของดัชนีวันนี้มีโอกาสรีบาวด์เล็กน้อยในภาคบ่ายหลังจากที่ SET ปรับตัวลดลงนำตลาดรอบบ้านที่ยังทรงตัว (TIP Market) เรามองดัชนีมีโอกาสเด้งขึ้นทดสอบแนวต้าน 1,420 จุด ยังคงแนะนำให้เก็งกำไรกลุ่มสายการบิน ซึ่งได้ประโยชน์จากราคาน้ำมันดิบที่อ่อนตัวลง
 
วิเคราะห์ทางเทคนิค
ATP30
ราคาปิด 1.38 บาท
แนวรับ 1.37 บาท
แนวต้าน 1.50 บาท
แนว cut loss เมื่อราคาหุ้นใกล้หลุด 1.34 บาท
กราฟ ATP30  แกว่งตัวในกรอบ โดยในระยะสั้นอยู่ในระหว่างการพยายามที่จะดีดตัวขึ้นไปทดสอบ 1.50 บาท หากผ่านได้จะเป็นสัญญาณขึ้นรอบใหญ่   อย่างไรก็ตามจะต้องตัดผ่าน 1.50 บาทไปให้ได้อย่างชัดเจน  ในระยะสั้นแนะนำซื้อเก็งกำไร และแบ่งขายที่แนวต้าน  หากทะลุผ่านไปได้ให้ซื้อเพิ่ม
 
เด็กแนว
EPG  เป็นอีกหนึ่งหุ้นที่เกือบทุกโบรกแนะนำให้ซื้อ และให้มูลค่าพื้นฐานสูงกว่าราคากระดานบานตะไท เนื่องจากมองการเติบโตที่โดดเด่นในอนาคต นอกจากคำสั่งซื้อชิ้นส่วนยานยนต์ที่มีพลาสติกเข้ามาอย่างแข็งแกร่ง การปรับปรุงการผลิตด้วยเครื่องจักรชั้นสูง ทำให้ต้นทุนลดลงมาก  งานสวย  มีประสิทธิภาพ 
ขณะที่ราคาน้ำมันที่เริ่มลดลงอย่างเป็นจริงเป็นจังส่งผลบวกต่อต้นทุนดำเนินงานและเพิ่มอัตรากำไร ด้านลูกค้าในอเมริกาแข็งแรงมาก คำสั่งซื้อฉนวนยางเติบโตต่อเนื่อง 
ขณะที่ธุรกิจบรรจุภัณฑ์ ได้อานิสงส์จากราคาเม็ดพลาสติคลงและที่สำคัญรอดูข่าวพันธมิตรต่างประเทศคือจีนที่กำลังเจรจาร่วมมือกันทางธุรกิจ น่าจะเป็นปัจจัยบวกในไม่ช้านี้ EPG เป็นบริษัทที่ได้รับคำเชียร์จากโบรกเกอร์และให้มูลค่าดี
เนื่องจากผลการดำเนินงานปี 60 (เริ่มนับงวดเดือนเมษายนนี้) มีอัตราการขยายตัวไม่ต่ำกว่า 40% จากปีก่อน ด้วยเหตุผลจากที่ว่ามาทั้งหมดซึ่งจะทำให้กำไรแตะ 2 พันล้านบาททุบสถิติเว่อร์วังอลังกาล เฉลี่ยแล้วราคาที่เหมาะสมให้กันประมาณ 17 บาท ยังมี up side เพียบเลยด้วย
 แนวโน้มกราฟ อยู่ในแนว ยกฐานในระยะกลาง  ราคาหุ้นย่อตัวลงมายังแนวซื้อ จากนี้จะค่อยๆดีดตัวไปยังต้านแรก 13.80 บาท และเชื่อว่าวิ่งต่อไป 15 บาทไม่ยาก ส่วน Stoch ลงมาที่แนว Buy level แล้วตรงนี้คือจุดซื้อเลย ไม่ต้องรอ  เดี๋ยวไม่ทัน